Diari Oficial de la Generalitat Valenciana


Sumari del DOGV 9798, del 28-02-2024 (2024/1575)

RESOLUCIÓ de 16 de febrer de 2024, de la presidenta de Turisme Comunitat Valenciana, d'ampliació del període de duració de les beques de classe E, H i I concedides en 2023.
----------------------------------------------------------------------------------------------------------------------------------------------------------------------------

### Dades del document

Número de DOGV
:   9798

Data del DOGV
:   28-02-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/1575


Data del document
:   16-02-2024

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * Turisme Comunitat Valenciana

RESOLUCIÓ de 16 de febrer de 2024, de la presidenta de Turisme Comunitat Valenciana, d'ampliació del període de duració de les beques de classe E, H i I concedides en 2023. [2024/1575]  
Antecedents de fet  
Primer. Mitjançant Resolució del 10 de novembre de 2022, del president de Turisme Comunitat Valenciana, es van convocar huit beques per a la realització de pràctiques professionals en matèria de turisme en dependències de l'entitat pública esmentada (beques classe E, H i classe I).  
Segon. Esta convocatòria va ser resolta el 7 de febrer de 2023, amb la designació de becaris i la constitució de les respectives borses de reserva prioritzades per orde de puntuació dels aspirants. En esta s'establia el període de duració de cada beca que va començar el dia 1 de març de 2023.  
Tercer. La resolució de convocatòria de beques esmentada a la qual es fa menció en l'article 2.3 establix que:  
«El període de duració de cada beca serà d'un any i començarà el dia de 2023 que s'indique en la resolució de concessió de la present convocatòria. El període inicial de cada beca podrà prorrogar-se, sense necessitat d'una nova convocatòria, per un període màxim de dotze mesos addicionals, sempre que el desenvolupament de l'activitat que s'estiga efectuant així ho requerisca o aconselle, i la possibilitat de pròrroga quedarà condicionada, en tot cas, a l'existència de crèdit adequat i suficient en els pressupostos de la Generalitat per a l'exercici 2024».  
Quart. Els respectius tutors, als quals correspon la direcció tècnica de cada beca, han emés els dies 15, 16 i 19 de gener un informe favorable motivat relatiu a l'ampliació del període de gaudi de la beca corresponent, ja que consideren que l'activitat d'aprenentatge que han desenvolupat cada una de les persones afectades per la resolució de concessió de beques del 7 de febrer de 2023 ha de tindre continuïtat durant 12 mesos addicionals per a culminar amb èxit el seu itinerari formatiu en Turisme Comunitat Valenciana.  
Quint. La comissió avaluadora de les beques esmentades, amb data 2 de febrer, ha elevat motivadament proposta de pròrroga en compliment del que establix l'art. 14 del Decret 20/2017, de 24 de novembre, del president de la Generalitat, pel qual s'establixen les bases reguladores per a la concessió de beques per a la realització de pràctiques professionals en matèria de turisme.  
Sext. En la Llei de pressupostos de la Generalitat per a l'exercici 2024 hi ha una línia nominativa de subvenció en l'entitat Turisme Comunitat Valenciana, subprograma 343, capítol IV, de l'àrea de competitivitat turística, per import de 240.000 euros, crèdit adequat i suficient per a donar cobertura a la pròrroga de beques que es pretén. S'estima una necessitat de 75.000 € per a donar cobertura econòmica a les 5 beques que cal prorrogar durant l'exercici 2024.  
Pel que fa a 2025, queda condicionada la possibilitat de pròrroga, en tot cas, a l'existència de crèdit adequat i suficient en els pressupostos de la Generalitat per a l'exercici 2025.  
  
Fonaments de dret  
Primer. El Decret 20/2017, de 24 de novembre, del president de la Generalitat, de bases reguladores per a la concessió de beques per a la realització de pràctiques professionals en matèria de turisme, en l'article 14.2 del qual s'establix la possibilitat d'atorgar pròrrogues al gaudi de beques per un període màxim de 12 mesos addicionals, sotmesa esta pròrroga a les dos condicions següents:  
- que hi haja disponibilitat pressupostària  
- i que el desenvolupament de l'activitat que s'estiga efectuant així ho requerisca o aconselle.  
Segon. La competència per a resoldre la pròrroga de les beques atorgades el 7 de febrer de 2023 l'exercix la Presidència de Turisme Comunitat Valenciana a la qual es fa menció en l'apartat 2 del referit article 14 del Decret 20/207, precepte reglamentari es concreta el procediment que cal seguir, a l'efecte de pròrroga, i assenyala que:  
«La direcció tècnica haurà de plantejar la pròrroga, mitjançant el control del treball efectuat, i haurà de ser examinada i proposada per la comissió avaluadora que regula l'article 9, que l'elevarà motivadament a la decisió de la persona titular de la Presidència de l'Agència Valenciana del Turisme».  
Entitat denominada en l'actualitat Turisme Comunitat Valenciana, en aplicació del que disposa l'article 12 de la Llei 15/2018, de la Generalitat, de turisme, oci i hospitalitat de la Comunitat Valenciana.  
  
Per tot el que s'ha exposat, i de conformitat amb la proposta formulada, a l'efecte de pròrroga per la comissió avaluadora de beques en matèria de turisme, a la vista dels fets ressenyats i dels fonaments jurídics assenyalats i altres d'aplicació general i pertinent, i en exercici de les facultats que competixen a esta Presidència, resolc:  
  
Primer  
Prorrogar, per un període de 12 mesos addicionals, comprés entre l'1 de març de 2024 i el 28 de febrer de 2025, les beques en matèria de turisme de classes E, H i I que van ser adjudicades mitjançant resolució de data 7 de febrer de 2023 a les persones que a continuació s'indiquen, beques que seran prorrogades en les mateixes condicions de la seua concessió i sempre que hi haja crèdit adequat i suficient a este efecte en els pressupostos de la Generalitat per a l'exercici 2025.  
  
Relació de persones beneficiàries beca classe E  
  
Nom Cognoms  
PAULA MARTÍNEZ VIOLERO  
SEFA GUERRERO FRANCÉS  
  
  
  
Relació de persones beneficiàries beca classe H  
  
Nom Cognoms  
AURORA URREA GARCIA  
EDUARDO SANTACREU BARTUAL  
  
  
  
Relació de persones beneficiàries beca classe I  
  
Nom Cognoms  
JAVIER GENÍS GODINO  
  
  
  
Segon  
Mantindre, durant el període de pròrroga de beques al qual es fa menció en el resolc anterior, les borses de reserva de beques de classes E, H i I constituïdes mitjançant Resolució de data 7 de febrer de 2023, prioritzades estes per orde de puntuació de les persones aspirants a cada classe de beca.  
  
Tercer  
Comunicar esta resolució al Servici de Programació i Gestió Econòmica, al Servici de Personal i Assumptes Generals i al Servici de Planificació i Estratègia Turística perquè, al seu torn, trasllade la present resolució als becaris que en l'actualitat estan fent les pràctiques professionals corresponents.  
  
Quart  
Publicar esta resolució en el Diari Oficial de la Generalitat Valenciana, segons el que assenyala l'article 11.1 de les bases reguladores, publicació que farà efecte de notificació a les persones interessades, d'acord amb el que disposa la legislació bàsica de procediment administratiu comú, i s'inserirà la informació corresponent en la seu electrònica o portal institucional de la Generalitat en internet, https://www.gva.es, així com en la pàgina web de Turisme Comunitat Valenciana, www.turisme.gva.es.  
  
Contra esta resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius, dins del termini de dos mesos comptats des de l'endemà de la notificació d'esta, i, potestativament, podrà interposar-se un recurs de reposició davant de la Presidència de la Generalitat, en el termini d'un mes, a comptar des de l'endemà de la notificació d'esta; tot això, de conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la i 29/1998, de 13 de juliol, reguladora de la jurisdicció contenciosa administrativa.  
  
  
València, 16 de febrer de 2024.- La presidenta de Turisme Comunitat Valenciana: Nuria Montes de Diego.